Snøhetta (firma)

**Snøhetta** on Norra arhitektuurifirma, mis asutati 1989. aastal Oslos Norras ja New Yorgis, kus asuvad ka aktsiaseltsi peakorterid.

Snøhetta tegeleb peale arhitektuuri ka maastikuarhitektuuri ja interjööri kujundamisega. Firma juhid on Crayg Dykers ja Kjetil Trædal Thorsen.

Snøhetta tuntuimateks töödeks loetakse Oslo ooperimaja (avati 12. aprillil 2008, 2009. aastal tunnistati Mies van der Rohe auhinna vääriliseks ), Aleksandria raamatukogu (valmis aastal 2002, võitnud avatud rahvusvahelise arhitektuuri konkursi aastal 1989), Norra saatkond Berliinis, Saksamaal ja praegu ehitusjärgus olev Rahvuslik 11. Septembri Muuseum ja Memoriaal (mis kerkib 2001. aasta 11. septembri katastroofis hävinud Maailma Kaubanduskeskuse mälestuseks).

Firmas töötab üle saja arhitekti nii Norrast kui ka USA-st, kellest tegelikult ainult 16 töötab New Yorgis. Üks tuntumaid arhitekte on Kjetil Trædal Thorsen.

Lisaks on Snøhettal neli partnerit: arhitekt Robert Greenwood, Ole Gustavsen, Tarald Lundevall ja maastikuarhitekt Jenny Osuldsen. Ole Gustavson täidab firma tegevdirektori ülesandeid.

## Iseloomustus
Firma nimi pärineb Norra mäestiku Dovsefjelli kõrgeimast mäest Snøhetta. Sarnaselt mäe kõrgusega pürgivad ka samanimelise firma arhitektid kõrgema, lausa tippkvaliteedi poole.

Snøhetta stiil on postmodernistlikult ulmeline ja dünaamiline. Iga projekt on väga omanäoline ning suurepäraselt kooskõlastatud ümbrusega. Tihti lähtutakse vastava riigi või linna kultuurist, kliimast ja üldisest miljööst, et luua sinna sobiv ehitis. Ökoloogiline aspekt ja praktilised lahendused võivad tihti varjutada plaanitava hoone välisilme oma võimaluste alla, kuid just see annabki objektile oma iseäraliku nüansi. Heaks näiteks on Oslo ooperimaja, millest on saanud Norra üks tunnusmärke. See marmorkuues eri tasapindadega ehitis jäljendab merest tõusvat suurt jäämäge või -panka, mis on mereriigile (eriti põhja pool) üsna iseloomulik, jättes skandinaavialikult karge, jaheda ja esteetiliselt tagasihoidliku mulje.

Omanäolisuse näiteks võib tuua ka Ra's al-Khaymah' hotelli Araabia Ühendemiraatides, mis näib kõrbelinnas nagu futuristlik oaas või valge kobra. Keskkonda sobivuse näide on juba valmis ehitatud Eggumi turismikeskus Lofootidel Norras, mis haakub ideaalilähedaselt kivise ja künkliku maastikuga, nii et seda teatud nurga alt kaugelt vaadates näha polegi.

## Projektid
### Oslos
*Kaasaegne tunnel (2000)
*Arteesia tervisekeskus (2002)
*"Fredens" aed (2002)
*Oslo Rahvuslik Kunstiakadeemia (2003)
*Oslo Kongressikeskus (2003)
*Bjølseni üliõpilasmaja (2004)
*Snøhetta peakorter Skur 39 (2004)
*Karl Johani värav (2005)
*Oslo ooperimaja (2008)
*"Dansens Hus" (2008). Tantsumaja
*Bølgen ja Mois restoran (2008)
*Lysakeri raudteejaam – valmimisel
*"Barcode B10.1" – valmimisel. Kontorihoone
*Uus Holmenkollen – võistluses

### Mujal
* Berliinis – Norra saatkonna hoone (2001)
* Faraba Bantas – Gambia Ülikool (2008)
* Aleksandrias – Aleksandria Raamatukogu ja raamatukogu interjöör (2001)
* Skienis – Morild (välisvalgustus) (2004)
* Ohios – Wolfe Keskus – ehitamisel
* Kivikis – Kunstikeskus (2007)
* Ras al-Khaimahis – Emiraadi värav (hotell) – ehitamisel
* Lofotenis – Eggumi turismi marsruut (2007)
* Karmøys – Kalandusmuuseum (1996)
* Hamaris – Linnahall (2000)
* Sandvikas – Kultuurikeskus (2003)
* Marseilles – Vahemere Neurobioloogia Instituut (2003)
* Kongsbergis – "Tubaloon" (džässfestivali intallatsioon) (2006)
* Eidsvollis – Bjørnsrudskog lasteaed (2007)
* Abu Dhabis – Šeik Zayedi Rahvuslik Muuseum – võistluses
* Bergenis – Rahvuslik Kunstiakadeemia – ehitamisel
* Aalesundis – Hotell "Brosundet" (2008)
* Lillehammeris – Lillehammeri Kunstimuuseumi laiendus (1994)
* Alstahaugis – Petter Dassi muuseum (2007)
* New Yorgis – Rahvuslik 11. Septembri Muuseum ja Memoriaal – ehitamisel
* New Yorgis – S.L.A.B (tantsustuudio ja õhuakrobaatika) – ehitamisel
* Varssavis – Kaasaegse Kunsti Muuseum – võistluses
* Ammanis – Kuningas Abdullah II Etenduvate Kunstide Keskus – võistluses
* Dhahranis – Kuningas Abdullazize Teadmiste ja Kultuuri Keskus – ehitamisel

## Auhinnad
Snøhetta on võitnud mitmeid auhindu, kuna oma asutamisaastast alates on firma aktiivselt tegutsenud ja konkurssidel edukalt osalenud. Neist tähtsaimaks võib pidada uue Alexandria raamatukogu projekti aastal 1989, mis eristus teistest kogunenud töödest oma innovaatilise värskuse ja samas tagasihoidliku soliidsusega, nii insenerilahenduste kui ka sisekujunduse poolest. Pea igal aastal on Snøhetta konkurssidelt esikohti noppinud ning ka hulgaliselt teiseks jäänud. Enamus auhindu on pälvitud siiski kodumaalt Norrast.

### Disainivõistluste esikoht
* 1987 Bergeni kesklinna detailplaneering
* 1988 Alexandria raamatukogu, Egiptus
* 1989 Kunstimuuseum, Lillehammer, Norra
* 1990 Kulltangen Bridge, Porsgrunn, Norra
* 1991 Linna uuendamine, Asker, Norra
* 1992 Disen Bridge, Hamar, Norra
* 1995 Sõjaväehoone, Sessvollmoen, Norra; riigikool – Narvik, Norra
* 1996 Norsk Embassy, Berliin; villa Ihleholmenis Oslos; UWC raamatukogu, Fjaleris Norras; kolledž Eidsvollis Norras
* 1997 Raekoda, Hamar, Norra
* 1999 Aju-uuringute keskus, Marseilles Prantsusmaal
* 2000 Oslo ooperimaja, Norra, Ülikool Abu Dhabis, Araabia Ühendemiraadid; kultuurimaja, Sandvika, Norra,
* 2001 JMW Turner Gallery, Margate, Suurbritannia
* 2002 Tjuvholmeni arendus, Oslo; Sollentuna Mixed Use, Rootsi
* 2004 WTC Museum, Ground Zero, NYC; Umea Waterfront Dev, Umea, Rootsi
* 2005 Rahvuslik kunstimuuseum, Bergen, Norra
* 2006 Ras Al-Khaimah, Gateway-project, Araabia Ühendemiraadid
* 2007 Serpentine Gallery Pavillion, London, Suurbritannia

### Olulisemad kvaliteediauhinnad
* 2000 Norsk Form – Norra noore talendi auhind – Rainer Stange koos Snøhettaga, Linda Evensen Snøhettaga
* 2001 Norsk Form – Norra noore talendi auhind – Birgitte Appelong Snøhettaga,
* 2001 Quality in Construction – aasta rahvusvaheline esinemine – uus Alexandria raamatukogu
* 2001 Norsk Form – disainiauhind – uue Alexandria raamatukogu sisekujundus
* 2002 World Architecture Awards – parim ehitis Aafrikas / Lähis-Idas – uus Alexandria raamatukogu, American Society of Civil Engineers – väljapaistev inseneritöö – uus Alexandria raamatukogu; IMM Carrara Stone – International Stone Prize – uus Alexandria raamatukogu; Norweigan State Road Authority – Beautiful Roadways Prize – Drøbaki kesklinna detailplaneering; Telemark Country – villaplaneerimise auhind – Folkestadi linnaplaan.
* 2003 Outstanding Structures Award – Int. Ass for Bridge and Strc Engeneers – uus Alexandria raamatukogu; Anders Jahre kultuuriauhind – Kjetil Trædal Thorsen
* 2004 Aga Khan Award for Arcitecture – uus Alexandria raamatukogu; Mies van der Rohe prize – Scandvika Vulture House – kandidaadiks esitatud
* 2005 Norsk Form preemia arhitektuuri au ülevalhoidmise eest
* 2006 Kongsbergi arhitektuuriauhind – Tubaloon
* 2008 Peer Gynti auhind
* 2008 Houens Fondi diplom – uus Alexandria raamatukogu
* 2009 Mies van der Rohe auhind – Oslo ooperimaja

## Viited

## Välislingid
*Koduleht